'Alles behoort aan julle' – die lewe en die dood | 4windkoinonia
← 'Alles behoort aan julle' – Die wêreld (Deel 4)
Die Hebreeuse woord "ôlâm" en sy Griekse eweknie "aiōn" →
Alles behoort beslis aan ons, as God ons die geestelike oë gee om dit te kan sien. Die persone, die omstandighede en die tye mag verskil, maar dieselfde lot tref ons almal. Die Prediker (Salomo), stel dit as volg…
Paulus skryf aan die gemeentelede daar in Korinthe van sy dag om hulle te help om te kan sien hoe alles aan hulle behoort. Hy probeer an hulle verduidelik dat alles en almal wat God na ons bring eintlik groot waarde aan ons toevoeg op vlakke wat ons nie altyd reg begryp nie:
– of dit Paulus is of Apollos of Céfas [persone]
– of die wêreld of lewe of dood [omstandighede]
– of teenswoordige of toekomstige dinge [tye]
– alles behoort aan julle;
– maar julle behoort aan Christus [die God wat alles in hierdie skepping beheer, en wie al die persone in ons lewe na ons bring, en ook al die omstandighede in ons lewe beheer, en ook die tye bepaal wanneer alles presies moet gebeur in ons lewe],
– en Christus [behoort] aan God [die Vader, UIT wie alles is].
Daar is dus dieper betekenis in alles wat ons deurgaan. Jesus noem ook die volgende woorde aan die duiwel wie Jesus kom versoek het om slegs op sigbare aardse dinge to fokus…
Aardse dinge (getipeer as "brood" in die woorde van Jesus aan die duiwel) is die dinge wat vergaan en van tydelike aard is. God se Woord is egter die ware spys wat die ware lewe gee, en dit is die Woord wat ons die ware betekenis gee van die aardse dinge wat ons ervaar. Die ware betekenis van alles in ons lewe word gevind binne die Skrifte, vir hulle wie die oë gegee is om dit te kan sien. Daarom noem Paulus ook die volgende belangrike woorde aan die Korinthiers:
Die Skrifte alleenlik gee 'n omvattende uitleg van ons hele lewe, en alles wat ons binne hierdie aardse lewe deurgaan is eintlik 'n gelykenis van die geestelike dinge van God. Jesus verduidelik in die volgende woorde aan Sy volgelinge waarom sommige mense nou in hierdie lewe gefokus is op die aardse dinge, en waarom Hy aan Sy volgelinge die verborge geestelike dinge van God openbaar deur die Skrifte:
Dit is die geestelike dinge van God wat agter die aardse dinge versteek is, en wat gesoek / gedelf moet word:
Luk 11:9-13 En Ek sê vir julle: Bid, en vir julle sal gegee word; soek, en julle sal vind; klop, en vir julle sal oopgemaak word. 10 Want elkeen wat bid, ontvang; en hy wat soek, vind; en vir hom wat klop, sal oopgemaak word. 11 En vir watter vader onder julle sal sy seun brood vra, en hy sal hom 'n klip gee; of ook 'n vis, en hy sal hom in plaas van 'n vis 'n slang gee; 12 of ook as hy 'n eier vra, hom 'n skerpioen gee? 13 As julle dan wat sleg is, weet om goeie gawes aan julle kinders te gee, hoeveel te meer sal die hemelse Vader die Heilige Gees gee aan die wat Hom bid?
Alles in hierdie lewe kom VAN die Vader en word DEUR Jesus (die Woord) na ons gebring.
Ons herhaal net weer ons kernteks:
Hoe behoort die lewe en die dood aan elkeen van ons?
Soos die gemeentelede in Korinthe van Paulus gehoor het, sal hulle en ook elke mens albei die lewe en die dood ervaar. Paulus praat hier egter nie van wat die natuurlike mens as lewe en dood verstaan nie. Paulus het die gemeentelede in Korinthe vermaan om nie sy woorde (en die Skrifte) met hul natuurlike denke en redeneringsvermoëns te probeer verstaan nie, want dan bly mens geestelik onvolwasse ("klein kinders in Christus"). Paulus het hulle baie sterk bestraf om weg te kom van hul geestelike "melk" en eerder op die vaste spyse van die gees te fokus :
Die natuurlike denke van mens kan nie die geestelike dinge van God verstaan nie, en daarom was Paulus baie duidelik waarom sy woorde op die geestelike vlak beoordeel moet word…
Ook die woorde "lewe" en "dood" moet geestelik beoordeel word, en ons doen dit soos die gees van God ons leer om dit te doen…
Ons moet "geestelike dinge met geestelike vergelyk". Wat beteken dit? In kort beteken dit dat ons die woorde van God as gees moet herken en dan Skrifte met Skrifte vergelyk, want dit is hoe God Sy geestelike kennis oordra aan hulle wie volwassenes in die geestelike dinge van God is…
Ons almal ervaar eers geestelike dood voordat ons die geestelike lewe kan ervaar. Dit is hoe Paulus dit uitdruk:
Die eerste mens, Adam, het geensins geestelike lewe gehad nie, want dit kom eers na ons deur die "laaste Adam", naamlik Christus:
Joh 1:4 In Hom [Christus] was lewe, en die lewe was die lig van die mense.
Die eerste mens (en alle mense daarna) het 'n aardse tydelike lewe ('n "lewende siel") ontvang wat nie volgens die "lewendmakende gees" van God was nie. Dit is net deur die "laaste Adam", Jesus Christus, wat ware geestelike (ewige) lewe aan elke mens geskenk sal word op die tyd soos die Vader dit bepaal het. Adam, en almal wat na hom gekom het en gebore was in vlees, het nie die lewe van God se gees in hom gehad nie! Die waarheid is dat vlees NIE gees is nie – die twee staan teenoor mekaar!
Gal 5:17 ….hulle staan teenoor mekaar…
Vlees kan nie God se geestelikheid ken of betree nie:
Die lewe wat ons in die vlees ken, is wat geestelike dood is. Dit is ook baie duidelik in God se eie woorde aan Adam:
Gen 2:15-17 Toe het die HERE God die mens geneem en hom in die tuin van Eden gestel om dit te bewerk en te bewaak. 16 En die HERE God het aan die mens bevel gegee en gesê: Van al die bome van die tuin mag jy vry eet, 17 maar van die boom van die kennis van goed en kwaad, daarvan mag jy nie eet nie; want die dag as jy daarvan eet, sal jy sekerlik [Hebreeus: "mûth"] sterwe [Hebreeus: "mûth"] .
Die woorde "sekerlik sterwe" is 'n vertaling wat nie die oorspronklik betekenis van die Hebreeuse woorde en gedagte van God reg uitdruk nie. Die woord "sekerlik" in die vers 17 van Genesis 2 was vertaal van die Hebreeuse woord "mûth". Maar hierdie Hebreeuse woorde word egter herhaal in dieselfde vers in Genesis 2 vers 17 en dan word dit reg vertaal as "sterwe"! God het vir Adam (en vir ons wat dit kan sien) dit baie duidelik gemaak dat as Adam van die verbode boom se vrug sal eet sy oë sal oopgaan en dan sal hy sien dat hy 'n sterwende wese is en nie God se woorde kan gehoorsaam wees nie. Adam was gemaak in 'n tydelike fisiese skepping wat nie vir ewig sou bestaan nie, en wat nie God se geestelike dinge sou kon volg en verstaan nie:
Adam het nie God se plan geken nie, en so is elke natuurlike mens ook onbekend met God se groot plan. Almal begin in 'n natuurlike skepping, en dan volg die geestelike skepping. So verduidelik die profeet Jeremia hierdie twee skeppings as twee potte in die hand van God:
Die eerste pot was doelbewus so gemaak, en het dus doelbewus misluk "in die hand van die Pottebakker". As die mens hierdie waarheid ontdek, is daar onvermydelik 'n vraag oor waarom God ons dan deur hierdie aardse toestand neem en dan nog verder ons verwyt oor wat ons doen in hierdie toestand. Paulus het ook die vraag gekry en dit so mooi beantwoord aan die gemeente in Rome van sy dag…
God neem egter VOLLE verantwoordelikheid vir alles en dit is wat die natuurlike mens ook nie kan verstaan nie. As ons die geloof geskenk word om te weet dat God alles haarfyn uitgewerk het voor Hy enigiets geskep het in hierdie skepping, dan weet ons ook dat alles reg gaan uitdraai op die einde.
God se raad sal bestaan en HY doen soos dit Hom behaag. Hy het die eerste Adam so geskep in tydelike vlees om hom (en almal wat deur hom sou kom) deur 'n leerproses te neem sodat hulle God self kon leer ken. Sy metode is egter te moeilik om dit uit te werk vir die natuurlike mens, en daarom het die mens en sy godsdienste so baie valse leerstellings ontwerp om God te probeer verduidelik en sodoende het hul al verder in hul eie donker gat ingesink. Kyk wat sê die wyse Salomo nadat hy met al sy aardse wysheid ondersoek het na dit wat God in hierdie skepping doen…
Die sonde en die dood het deur die eerste mens, Adam, gekom na ons elkeen:
Die mens was gemaak in 'n vleeslike liggaam "van hierdie dood"…
Die vleeslike mens in sy "liggaam van hierdie dood" was ook geskep met 'n natuurlike denke, en kyk hoe beskryf die Skrifte die mens se denke…
Kan jy nou meer. Ons is omring en vol van die dood! Alles wat ons as aardse mens ervaar, het te doen met die dood. Dit is hoe "die dood" aan ons behoort, soos Paulus ook vir ons uitwys deur sy skrywe aan die gemeente daar in Korinthe.
MAAR DAAR IS GOEIE NUUS!
Die lewe (die geestelike lewe van God) behoort ook aan elke mens.
Elke mens wie deur die aardse eerste Adam kom, sal ook die lewe in Christus gegee word!!! God het die pot weer gemaak, soos dit REG was in Sy oë!
Die geestelike lewe kom deur Christus, die laaste Adam. Hier is die 'n paar bewyse in die Skrifte!!! Lees dit! Memoriseer dit! Bid vir geloof om dit te aanvaar as waarheid!!!
Ons sien dus nou nie meer mense net op die een manier nie (sondig en geestelike dood nie), nee, ons sien dat hulle almal ook verlossing sal kry van die sonde en die dood, deur Jesus Christus!
Jesus is inderdaad die Verlosser en Redder van almal,
Hy is nou besig met 'n paar wat nou Sy stem kan hoor, maar Hy sal "op die regte tyd" (volgens die orde van die Vader) almal tot verlossing bring UIT die vlees na die gees! UIT DIE DOOD NA DIE LEWE!
Die volgende tekste is so duidelik soos daglig dat almal die dood en die lewe sal ervaar, soos God dit van die begin af bepaal het:
Die oorgang van die dood tot die lewe gaan deur God se oordeel, wat deur Jesus Christus na ons elkeen kom in die spesifieke oordeel, volgens die "orde" soos die Vader bepaal het:
Joh 5:19-29 Jesus het toe geantwoord en vir hulle gesê: Voorwaar, voorwaar Ek sê vir julle, die Seun kan niks uit Homself doen tensy Hy die Vader dit sien doen nie. Want alles wat Hy doen, dit doen die Seun ook net so. 20 Want die Vader het die Seun lief en toon Hom alles wat Hy self doen. En groter werke as hierdie sal Hy Hom toon, sodat julle verwonderd kan wees. 21 Want soos die Vader die dode opwek en lewend maak, so maak ook die Seun lewend wie Hy wil. 22 Want die Vader oordeel ook niemand nie, maar het die hele oordeel aan die Seun gegee, 23 sodat almal die Seun kan eer net soos hulle die Vader eer. Wie die Seun nie eer nie, eer nie die Vader wat Hom gestuur het nie. 24 Voorwaar, voorwaar Ek sê vir julle, wie my woord hoor en Hom glo wat My gestuur het, het die ewige lewe en kom nie in die oordeel nie, maar het oorgegaan uit die dood in die lewe. 25 Voorwaar, voorwaar Ek sê vir julle, daar kom 'n uur, en dit is nou, wanneer die dode die stem van die Seun van God sal hoor; en die wat dit gehoor het, sal lewe. 26 Want soos die Vader lewe het in Homself, so het Hy aan die Seun ook gegee om lewe in Homself te hê. 27 En Hy het Hom mag gegee om ook te oordeel, omdat Hy die Seun van die mens is. 28 Moenie julle hieroor verwonder nie. Want daar kom 'n uur wanneer almal wat in die grafte is, sy stem sal hoor 29 en sal uitgaan, die wat goed gedoen het, tot die opstanding van die lewe, en die wat kwaad gedoen het, tot die opstanding van die veroordeling.
Die uitverkorenes van Christus, die huis van God, gaan nie deur die "tweede dood"-oordeel nie:
Die huis van God gaan egter nou (in hierdie lewe) deur die oordeel.
1Pe 4:17-18 Want die tyd is daar dat die oordeel moet begin by die huis van God. En as dit eers by ons begin, wat sal die einde wees van die wat aan die evangelie van God ongehoorsaam is? 18 En as die regverdige nouliks gered word, waar sal die goddelose en die sondaar verskyn?
Diegene in die huis van God kan die geestelike woorde van God hoor. Aan hulle word die lewe in gees geskenk as 'n onderpand ('n belofte):
Die volheid van die gees van God kom eers na hulle by die opstanding uit die dood by die eerste opstanding:
Petrus vra in 1Petrus 4 verse 17 en 18 die volgende retoriese vrae…
"…wat sal die einde wees van die wat aan die evangelie van God ongehoorsaam is? En as die regverdige nouliks gered word, waar sal die goddelose en die sondaar verskyn?"
Petrus het die antwoord op sy eie vrae reeds ontvang, en ons kry die antwoorde in die Skrifte. Hier is een gedeelte wat hierdie vrae beantwoord…
Diegene wat nie nou die stem van God kan hoor nie (omdat hulle nie nou geoordeel word nie), sal verskyn in die "tweede dood"-oordeel – hulle is die tweede groep wat sal leer dat die dood ook aan hulle behoort het. Die "tweede dood" word duidelik deur die Skrifte gedefinieer:
"…die dood en die doderyk is in die poel van vuur gewerp. Dit is die tweede dood."
Deur die oordeel van God leer elke persoon om reg van verkeerd te skei – om die lewe van die dood te skei:
Jes 26:9 …as u oordele op die aarde is, leer die inwoners van die wêreld geregtigheid.
Diegene wie deur die tweede dood moet gaan, word geoordeel in die poel van vuur en dit deur daardie oordeel dat hulle dan ook die ware geestelike lewe van God ontvang. Hierdie tweede groep sal in die poel van vuur-oordeel vir die eerste keer regtig weet wat die dood is, en wat die lewe is. Daar sal hulle sterf vir die ou Adam-lewe en sy doodsdenke, en oorgebring word tot die ware lewe in Jesus Christus. Daarom sal elke knie buig en elke tong bely dat die ware lewe net verkrygbaar is deur Jesus Christus sodat hulle dan ook die gees van God deelagtig kan word, en Jesus as Here erken!
Alle vorme van dood (selfs die "tweede dood") sal uitgewis word – die poel van vuur sal sy doel uitdien! Die poel van vuur is NIE EWIG nie! Wanneer almal die lewe in gees van die Vader ontvang, dan sal daar geen dood in die hele skepping van God wees nie:
Dit is wat "onsterflikheid" beteken, dit is nou in Jesus Christus alleenlik, en Hy sal hierdie onsterflikheid (sonder enige vorm van dood) aan almal skenk!